Foreningen Norges døvblinde

Foreningen Norges døvblinde (forkortet FNDB), er en brukerorganisasjon eller  interesse- og serviceorganisasjon av og for døvblinde og syns- og hørselshemmede i Norge. Organisasjonen skiller seg fra Norges Blindeforbund og Norges Døveforbund ved at den er tilrettelagt for personer med kombinasjonshemminger innen syn og hørsel. 

Foreningen ble stiftet 13. oktober 1957, etter at prest og dikter Ragnvald Hammer etablerte et årlig stevne for døvblinde. Stevnet gav grunnlaget for at de døvblinde kunne samles også med egen interesseorganisasjon. Fra 2009 ble Foreldreforeningen for døvblinde innlemmet i foreningen, og medlemmene omfatter nå alle grupper døvblinde, og syns- og hørselshemmede, både de som er født med en kombinert syns- og hørselshemming og de som har fått det senere i livet.

I desember 2025 ble foreningens tidligere generalsekretær Geir Jensen tildelt Kongens fortjenstmedalje for sitt mangeårige virke for døvblinde; han var generalsekretær fra 1985 til han gikk av med pensjon i 2024, og var parallelt foreningens interessepolitiske rådgiver.

 Referanser 

 Eksterne lenker 


Kategori:Norske helseorganisasjoner
Kategori:Organisasjoner etablert i 1957